La poesia i el conte de Pasqua centres les últimes activitats del mes d’Animació Lectora a Burjassot
2025-07-24

Les Biblioteques Municipals de Burjassot han viscut un intens mes d’activitats que tancarà amb dues noves animacions lectores gratuïtes els dies 21 i 23 de març. Ambdues tindran lloc en la Biblioteca Infantil a les 18 hores.

Per a commemorar el Dia Mundial de la Poesia, el 21 de març, una de les usuàries de la Biblioteca i mestra de primària, Ana Alberola Albors, serà l’encarregada de desenvolupar l’animació, “Cuentos en verso”, en la qual mostrarà als xicotets la importància d’aquest gènere literari, la poesia, i com l’expressió poètica és una forma molt especial d’expressar-se.

El mes d’activitats es tancarà el 23 de març amb “El cuento de Pascua”, a partir del qual els usuaris de la Biblioteca Infantil descobriran l’origen del conill de Pasqua i dels seus ous de colors. Una vegada acabada la lectura del conte, es desenvoluparan diferents activitats d’animació lectora i es pintaran aqueixos divertits ous i dibuixos del conill de Pasqua.

Un intens mes d’activitat que donarà pas al mes d’abril, el Mes del Llibre; un data en la qual, novament es multiplicaran les activitats en les Biblioteques Municipals de Burjassot.